Document ID: /fineweb-2-swissfilter-quality_10-filterrobots/filtered/02686.jsonl.gz/6

Participare românească în Festivalul internaţional de film din Winterthur
Participare românească în Festivalul internaţional de film din Winterthur
Filmul de scurt metraj helveto-portughez A Côté de Basil da Cunha, al cărui protagonist este actorul de origine română (stabilit în Berna) Dorin Dragoş, a fost selecţionat în competiţia internaţională a Festivalului internaţional de film de scurt metraj ce va avea loc în perioada 4 - 8 noiembrie 2009 în Winterthur.
Filmul poate fi vizionat vineri 6 noiembrie 2009, de la ora 19:30 la Casino - Theatersaal Winterthur şi sâmbătă 7 noiembrie 2009, de la ora 16:30 la Teatrul din Winterthur.
În aceeaşi competiţie intră şi filmul Nunta lui Oli al regizorului român Tudor Cristian Jurgiu, ce va fi rula joi 5 noiembrie 2009, de la 19:30 la Casino - Theatersaal, vineri 6 noiembrie 2009, de la ora 16:30 la Casino - Theatersaal şi sâmbătă 7 noiembrie, de la ora 14:30 la Casino Festsaal.
Mai multe informaţii se pot afla pe site-ul festivalului.